အဖြူနဲ့အနက်

မေးခွန်း: အဖြူနှင့် အနက် ရသစာတမ်းမှ မောင်ခင်မင် (ဓနုဖြူ) ၏ ဝါကျဖွဲ့ဟန်များကို လေ့လာတင်ပြပါ။
အဖြေ: အဖြူနှင့် အနက် ရသစာတမ်းသည် မောင်ခင်မင် (ဓနုဖြူ) ၏ မောင်ရုပ်ဆိုးနှင့် မယ်မဒ္ဒီရသစာတမ်းများ
စာအုပ်မှ ရွေးချယ်ချက်ဖြစ်သည်။ အဖြူနှင့် အနက် ရသစာတမ်းသည် အကောင်းဆုံးအခြေအနေတွင် ရှိနေစေကာမူ
အဆိုးဆုံးကို ကြိုတင်မျှော်လင့်ထားတတ်သည့် စိတ်ဓာတ်မျိုး မွေးမြူတတ်ရန် လိုအပ်ကြောင်း သိစေလိုသော
ရည်ရွယ်ချက်ဖြစ်သည်။ စာဆိုဖော်ပြလိုသည့် ရည်ရွယ်ချက်ပေါ်လွင်အောင် ဝါကျဖွဲ့ဟန်များက များစွာပို့ဆောင်ပေးထား
ကြောင်း တွေ့နိုင်ပါသည်။
ဤရသစာတမ်းတွင် ဝါကျဖွဲ့ဟန်ကို လေ့လာကြည့်လျှင် ဝါကျတိုများကို အများဆုံးရေးဖွဲ့ထားကြောင်း
တွေ့နိုင်ပါသည်။ သာဓကပြရသော -

“ကျွန်တော် ထီးကိုင်ပြီး လမ်းထွက်ခဲ့သည်။”
“လမ်းလျှောက်ရင်း တစ်ခုခုကို သတိထားလိုက်မိ၏။”
“အခြားမဟုတ်၊ ကျွန်တော်ဆောင်းထားသော ဖဲထီးပင်။''
“ဤထီးကြီးကို သွားလေရာရာ ကျွန်တော်ယူသွားသည်” ဟူ၍ ဝါကျတိုများကို လေ့လာကြည့်လျှင် ထီးကို
ကိုင်ပြီး လမ်းထွက်လာပုံ၊ လမ်းလျှောက်ရင်း စဉ်းစားမိပုံ၊ ဖဲထီးအကြောင်း စဉ်းစားမိပုံ၊ ဤထီးကို သွားလေရာရာ
ယူသွားပုံ စသည့် လှုပ်ရှားအမူအရာတို့ကို ဝါကျတိုလေးများဖြင့် ရေးဖွဲ့ထားရာ မျက်စိထဲတွင် ပေါ်လွင်လာအောင်
သရုပ်ဖော်နိုင်စွမ်း ရှိပေသည်။
“ကျွန်တော့်သူငယ်ချင်းတစ်ယောက် ရှိပါသည်။ သူသည် နယ်မှတက္ကသိုလ်ဝင်တန်း ဖြေသည်။ သိပ်ဖြေနိုင်
သဖြင့် “အောင်မှာပဲ” ဟု ကျိန်းသေ ....လိုက်သည်။ ရန်ကုန်လာပြီး တက္ကသိုလ်ဆက်တက်ရန် စီစဉ်သည်” -
ဟူသော ဝါကျတိုများသည် သူငယ်ချင်းတစ်ယောက်ရှိကြောင်း၊ တက္ကသိုလ်ဝင်တန်းဖြေပြီးသူဖြစ်ကြောင်း၊ နယ်မှ
ဖြေကြောင်း၊ သိပ်ဖြေနိုင်သဖြင့် အောင်မည်ဟုကျိန်းသေတွက်ထားသဖြင့် ရန်ကုန်သို့လာပြီး တက္ကသိုလ်တက်ရန်
စီစဉ်ကြောင်းတို့ကို ဖော်ထုတ်တင်ပြထားသဖြင့် ထုတ်ဖော်ဝါကျများ ဖြစ်ပါသည်။
“ကိုယ်မြတ်နိုးသည့် ပစ္စည်းဖြူဖြူ ကလေး စွန်းထင်းပေကျံသွားသည်ကို မည်သူနှစ်သက်ပါမည်နည်း။"
“မင်ကွက်ပျောက်သွားအောင် လက်ကိုင်ပဝါတစ်ထည်လုံး မင်နက်ဆိုးပစ်ပါလား” - ဟူသော မေးခွန်းဝါကျတို့ဖြင့်
စိတ်ဝင်စားဖွယ် ရေးသားထားသည့် ဝါကျဖွဲ့ဟန်ကိုလည်း တွေ့ရပါသည်။ မိမိပြောလိုသည့်အကြောင်းအရာကို
မေးခွန်းဝါကျတို့ဖြင့် ရေးဖွဲ့ထားရာ စိတ်ဝင်စားဖွယ်ကောင်းစေသည့် ဝါကျဖွဲ့ဟန်ဖြစ်ပါသည်။ “နည်း”၊ “လား”
ဟူသော အမေးပစ္စည်းသုံး၍ ဖွဲ့စည်းထားသော မေးခွန်းဝါကျဖြစ်ပါသည်။


“ကျွန်တော်တို့သည် မျှော်လင့်ထားသော ဝမ်းသာမှု၊ ဝမ်းနည်းမှုမျိုးထက် မမျှော်လင့်သော ဝမ်းသာမှု၊
ဝမ်းနည်းမှုမျိုးကို ကြုံရသည့်အခါ ပို၍တုန်လှုပ်တတ်ကြသည်မဟုတ်လော” ဟူသောဝါကျတွင် “လော” ဟူသော
အမေးပစ္စည်းကို အသုံးပြုဖွဲ့စည်းထားသော မေးခွန်းဝါကျဖြစ်ပေသည်။

“သူသည် “စာမေးပွဲအောင်မှာပဲ” ဟု မျှော်လင့်မထားဘဲ “ကျမှာပဲ” ဟု မျှော်လင့်ပြီး စိတ်လျှော့ထားခဲ့
လျှင် ယခုတကယ် စာမေးပွဲကျသောအခါ ယခုလောက်အခံရ ဆိုးမည်မဟုတ်။ အနည်းဆုံး “စာမေးပွဲဆိုတာ
အောင်ချင်အောင်မယ်၊ ကျချင်ကျမယ်” ဟု သဘောပေါက်လျှင်ပင် ယခုလောက်အခံရဆိုးမည် မဟုတ်ပေ။” -
ဟူသော အငြင်းပြပစ္စည်း “မ” ကို အသုံးပြုကာ ငြင်းပယ်ထားသော ““ငြင်းပယ်ဝါကျ” ဖြင့် ရေးသားထားသော
ဝါကျဖွဲ့ဟန်ကိုလည်း စိတ်ဝင်စားဖွယ် တွေ့ရပါသည်။

“အဖြူနှင့် အနက်” သဘောသည် ကျွန်တော့်အတွေးထဲသို့ လျှပ်ပြက်သလို လင်းခနဲ ဝင်လာသည်”
ဟူသော ဝါကျတွင် “လင်း” ဟူသော နာမဝိသေသနနှင့် “ခနဲ” ဟူသော ပစ္စည်းနှင့်ဆက်၍ ကြိယာဝိသေသနအဖြစ်
အသုံးပြုထားသော ဝါကျဖွဲ့ဟန်ကိုလည်း စိတ်ဝင်စားဖွယ် တွေ့ရပါသည်။ “အဖြူနှင့် အနက်” သဘောသည်
စာရေးသူ ၏ အတွေးထဲသို့ ဝင်လာပုံကို “လျှပ်ပြက်သလို” ဟူ၍ လျင်မြန်ခြင်းသဘောကို လျှပ်ပြက်သလိုဟု
ခိုင်းနှိုင်း သုံးထားခြင်း၊ ရှင်းရှင်းလင်းလင်း ဝင်လာခြင်း၊ လင်းလက်ကာ ဝင်လာခြင်းသဘောကို ဥပမာအလင်္ကာ
မြောက်စွာ ရေးဖွဲ့ထားသော ဝါကျဖွဲ့ဟန်ကိုလည်း တွေ့ရပါသည်။
“ကျွန်တော့်အဒေါ်တစ်ယောက်အကြောင်းကို “ဗြုန်းခနဲ” သတိရလိုက်သည်” ဟူသော ဝါကျတိုတွင်လည်း
“ဗြုန်း” ဟူသောအသံပြပုဒ်ကို “ခနဲ” ဟူသော ပစ္စည်းနှင့်ဆက်၍ ကြိယာဝိသေသနအဖြစ် သုံးထားသောဝါကျ
ဖွဲ့ဟန်ဖြစ်ပါသည်။ “ဗြုန်းခနဲ” သည် ကြိယာကို ထူးခြားစေသော ကြိယာဝိသေသနပုဒ်ဖြစ်ရာ ဝါကျဖွဲ့ဟန်ကိုလည်း
ထူးခြားပေါ်လွင်စေပါသည်။
ဤစကားပြေသည် ဝါကျတိုများဖြင့် အများဆုံးဖွဲ့စည်းထားရာ ဝါကျတို၏သဘောမှာ စာဟန်ကို သွက်လက်
စေခြင်း၊ စိတ်ဝင်စားဖွယ်ကောင်းစေခြင်း၊ ဆိုလိုချက်ပေါ်လွင်စေခြင်းဟူသော ဂုဏ်ရည်တို့နှင့် ပြည့်စုံစွာ ဖွဲ့စည်းထား
သော ဝါကျဖွဲ့ဟန်အဖြစ် လေ့လာတွေ့ရှိရပါသည်။ ထုတ်ဖော်ဝါကျ၊ မေးခွန်းဝါကျ၊ ငြင်းပယ်ဝါတို့ဖြင့် ရေးသားထား
သော ဝါကျတိုလေးများကိုလည်း တွေ့နိုင်ပါသည်။ ဥပမာအလင်္ကာသုံးကာ ဆိုလိုချက်ပေါ်လွင်အောင် ဖွဲ့စည်း
တင်ပြထားသော ဝါကျဖွဲ့ဟန်ကိုလည်း တွေ့ရပါသည်။ ကြိယာကို အထူးပြုဖွဲ့ဆိုထားသော ကြိယာဝိသေသနပုဒ်ပါ
သော ဝါကျဖွဲ့ဟန်တို့မှာလည်း ဆိုလိုချက်ကို ပေါ်လွင်စေပါသည်။ ထို့ကြောင့် စာရေးသူတင်ပြလိုသော အကြောင်း
အရာကို ရည်ရွယ်ချက်မြောက်စေသော ဝါကျဖွဲ့ဟန်တို့ဖြင့် ကောင်းစွာပို့ဆောင်နိုင်ကြောင်း တွေ့ရပါသည်။